Document ID: 32010D0735

ΑΠΌΦΑΣΗ ΤΗΣ ΕΠΙΤΡΟΠΉΣ
της 1ης Δεκεμβρίου 2010
για τη χορήγηση χρηματοδοτικής ενίσχυσης από την Ένωση για το έτος 2011 σε ορισμένα ενωσιακά εργαστήρια αναφοράς στον τομέα της υγείας των ζώων και των ζώντων ζώων
[κοινοποιηθείσα υπό τον αριθμό Ε(2010) 8344]
(Τα κείμενα στην Αγγλική, Γαλλική, Γερμανική, Δανική, Ισπανική και Σουηδική γλώσσα είναι τα μόνα αυθεντικά)
(2010/735/ΕΕ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη συνθήκη για τη λειτουργία της Ευρωπαϊκής Ένωσης,
Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 31 παράγραφος 1,
Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (2), και ιδίως το άρθρο 32 παράγραφος 7,
Εκτιμώντας τα ακόλουθα:
(1)
Σύμφωνα με το άρθρο 31 παράγραφος 1 της απόφασης 2009/470/ΕΚ μπορεί να χορηγηθεί ενωσιακή ενίσχυση στα ενωσιακά εργαστήρια αναφοράς στον τομέα της υγείας των ζώων και των ζώντων ζώων.
(2)
Σύμφωνα με τον κανονισμό (ΕΚ) αριθ. 1754/2006 της Επιτροπής, της 28ης Νοεμβρίου 2006, για τους τρόπους χορήγησης της κοινοτικής χρηματοδοτικής ενίσχυσης στα κοινοτικά εργαστήρια αναφοράς για τις ζωοτροφές, τα τρόφιμα και τον τομέα της υγείας των ζώων (3), η χρηματοδοτική ενίσχυση από την Ένωση χορηγείται με την προϋπόθεση ότι τα εγκεκριμένα προγράμματα εργασίας υλοποιούνται αποτελεσματικά και ότι οι δικαιούχοι παρέχουν όλες τις αναγκαίες πληροφορίες εντός συγκεκριμένων χρονικών ορίων.
(3)
Σύμφωνα με το άρθρο 2 του κανονισμού (ΕΚ) αριθ. 1754/2006, οι σχέσεις μεταξύ της Επιτροπής και των ενωσιακών εργαστηρίων αναφοράς διέπονται από σύμβαση εταιρικής σχέσης, η οποία συνοδεύεται από πολυετές πρόγραμμα εργασίας.
(4)
Η Επιτροπή αξιολόγησε τα προγράμματα εργασίας και τα αντίστοιχα προσχέδια προϋπολογισμού που υποβλήθηκαν από τα ενωσιακά εργαστήρια αναφοράς για το έτος 2011.
(5)
Συνεπώς, η ενωσιακή χρηματοδοτική συνδρομή χορηγείται στα ενωσιακά εργαστήρια αναφοράς που έχουν οριστεί να εκτελούν τις λειτουργίες και τα καθήκοντα που προβλέπονται στις ακόλουθες πράξεις:
-
Οδηγία 92/35/ΕΟΚ του Συμβουλίου, της 29ης Απριλίου 1992, για τη θέσπιση των κανόνων ελέγχου και των μέτρων καταπολέμησης της πανώλους των ίππων (4),
-
Οδηγία 92/66/ΕΟΚ του Συμβουλίου, της 14ης Ιουλίου 1992, για τη θέσπιση κοινοτικών μέτρων για την καταπολέμηση της ψευδοπανώλους των πτηνών (5),
-
Οδηγία 92/119/ΕΟΚ του Συμβουλίου, της 17ης Δεκεμβρίου 1992, για τη θέσπιση γενικών κοινοτικών μέτρων καταπολέμησης ορισμένων ασθενειών των ζώων καθώς και ειδικών μέτρων για τη φυσαλιδώδη νόσο των χοίρων (6),
-
Οδηγία 93/53/ΕΟΚ του Συμβουλίου, της 24ης Ιουνίου 1993, σχετικά με τη θέσπιση στοιχειωδών κοινοτικών μέτρων για την καταπολέμηση ορισμένων νόσων των ψαριών (7),
-
Οδηγία 95/70/ΕΚ του Συμβουλίου, της 22ας Δεκεμβρίου 1995, για τη θέσπιση στοιχειωδών κοινοτικών μέτρων ελέγχου των ασθενειών των δίθυρων μαλακίων (8),
-
Απόφαση 2000/258/ΕΚ του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων (9),
-
Οδηγία 2000/75/ΕΚ του Συμβουλίου, της 20ής Νοεμβρίου 2000, για τη θέσπιση ειδικών διατάξεων σχετικών με μέτρα καταπολέμησης και εξάλειψης του καταρροϊκού πυρετού του προβάτου (10),
-
Οδηγία 2001/89/ΕΚ του Συμβουλίου, της 23ης Οκτωβρίου 2001, για τα κοινοτικά μέτρα για την καταπολέμηση της κλασσικής πανώλους των χοίρων (11),
-
Οδηγία 2002/60/ΕΚ του Συμβουλίου, της 27ης Ιουνίου 2002, για τη θέσπιση ειδικών διατάξεων για την καταπολέμηση της αφρικανικής πανώλης των χοίρων και την τροποποίηση της οδηγίας 92/119/ΕΟΚ όσον αφορά την πολιοεγκεφαλίτιδα του χοίρου και την αφρικανική πανώλη των χοίρων (12),
-
Οδηγία 2003/85/ΕΚ του Συμβουλίου, της 29ης Σεπτεμβρίου 2003, σχετικά με τη θέσπιση κοινοτικών μέτρων για την καταπολέμηση του αφθώδους πυρετού, την κατάργηση της οδηγίας 85/511/ΕΟΚ και των αποφάσεων 89/531/ΕΟΚ και 91/665/ΕΟΚ και με την τροποποίηση της οδηγίας 92/46/ΕΟΚ (13),
-
Απόφαση 96/463/ΕΚ του Συμβουλίου, της 23ης Ιουλίου 1996, για τον ορισμό του οργανισμού αναφοράς που αναλαμβάνει να συνεργαστεί στο θέμα της ομοιομορφίας των μεθόδων δοκιμής και αξιολόγησης των αποτελεσμάτων για τα βοοειδή αναπαραγωγής καθαρής φυλής (14),
-
Κανονισμός (ΕΚ) αριθ. 882/2004 για τη βρουκέλωση,
-
Οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (15),
-
Οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (16),
-
Κανονισμός (ΕΚ) αριθ. 180/2008 της Επιτροπής, της 28ης Φεβρουαρίου 2008, σχετικά με το κοινοτικό εργαστήριο αναφοράς για τις νόσους των ιπποειδών πλην της πανώλους των ιπποειδών και για την τροποποίηση του παραρτήματος VII του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (17),
-
Κανονισμός (ΕΚ) αριθ. 737/2008 της Επιτροπής, της 28ης Ιουλίου 2008, για τον ορισμό των κοινοτικών εργαστηρίων αναφοράς όσον αφορά τις νόσους καρκινοειδών, τη λύσσα και τη φυματίωση των βοοειδών, για τον καθορισμό επιπλέον αρμοδιοτήτων και καθηκόντων των κοινοτικών εργαστηρίων αναφοράς όσον αφορά τη λύσσα και τη φυματίωση των βοοειδών και για την τροποποίηση του παραρτήματος VII του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (18).
(6)
Η χρηματοδοτική συνδρομή για τη λειτουργία και την οργάνωση τεχνικών εργαστηρίων των ενωσιακών εργαστηρίων αναφοράς πρέπει επίσης να συμμορφώνεται με τους κανόνες επιλεξιμότητας που καθορίζονται στον κανονισμό (ΕΚ) αριθ. 1754/2006.
(7)
Ο κανονισμός (ΕΚ) αριθ. 1754/2006 καθορίζει κανόνες επιλεξιμότητας για τα τεχνικά εργαστήρια που διοργανώνονται από τα ενωσιακά εργαστήρια αναφοράς. Επίσης, η χρηματοδοτική ενίσχυση περιορίζεται στον ανώτατο αριθμό των 32 συμμετεχόντων ανά τεχνικό εργαστήριο. Παρεκκλίσεις από το όριο αυτό πρέπει να επιτρέπονται, σύμφωνα με το άρθρο 13 παράγραφος 3 του κανονισμού (ΕΚ) αριθ. 1754/2006, για ορισμένα ενωσιακά εργαστήρια αναφοράς που χρειάζονται υποστήριξη για την παρακολούθηση των τεχνικών εργαστηρίων τους από περισσότερους από 32 συμμετέχοντες, έτσι ώστε τα τεχνικά εργαστήρια να αποφέρουν το καλύτερο δυνατό αποτέλεσμα. Παρεκκλίσεις μπορούν να παραχωρούνται σε περίπτωση που ένα ενωσιακό εργαστήριο αναφοράς αναλαμβάνει την πρωτοβουλία και την ευθύνη διοργάνωσης ενός τεχνικού εργαστηρίου με ένα άλλο ενωσιακό εργαστήριο αναφοράς.
(8)
Σύμφωνα με το άρθρο 3 παράγραφος 2 στοιχείο α) και το άρθρο 13 του κανονισμού (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (19), πρόκειται να χρηματοδοτηθούν από το Ευρωπαϊκό Γεωργικό Ταμείο Εγγυήσεων προγράμματα εκρίζωσης και παρακολούθησης νοσημάτων των ζώων (κτηνιατρικά μέτρα). Επιπλέον, το άρθρο 13 δεύτερη παράγραφος του εν λόγω κανονισμού προβλέπει ότι, σε δεόντως αιτιολογημένες εξαιρετικές περιπτώσεις, για μέτρα και προγράμματα που υπάγονται στην απόφαση 2009/470/ΕΚ, το εν λόγω Ταμείο αναλαμβάνει τις διοικητικές δαπάνες και τα έξοδα προσωπικού των κρατών μελών και των δικαιούχων ενίσχυσης από το ΕΓΤΠΕ. Για σκοπούς δημοσιονομικού ελέγχου, πρέπει να εφαρμόζονται τα άρθρα 9, 36 και 37 του κανονισμού (ΕΚ) αριθ. 1290/2005.
(9)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για την πανώλη των ίππων, η Ένωση χορηγεί χρηματοδοτική ενίσχυση στο «Laboratorio Central de Sanidad Animal de Algete», Algete (Μαδρίτη), Ισπανία, για την εκτέλεση των λειτουργιών και των καθηκόντων που ορίζονται στο παράρτημα III της οδηγίας 92/35/ΕΟΚ.
Η ενωσιακή χρηματοδοτική ενίσχυση αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που πρόκειται να εκτελεστούν από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 105 000 ευρώ για τη χρονική περίοδο από την 1η Ιανουαρίου έως την 31η Δεκεμβρίου 2011.
Άρθρο 2
Για την ψευδοπανώλη των πτηνών, η Ένωση χορηγεί χρηματοδοτική ενίσχυση στο «Veterinary Laboratories Agency (VLA), New Haw, Weybridge», Ηνωμένο Βασίλειο, για την εκτέλεση των λειτουργιών και των καθηκόντων που ορίζονται στο παράρτημα V της οδηγίας 92/66/ΕΟΚ.
Η χρηματοδοτική συνδρομή της Ένωσης αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που προβλέπεται από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 90 850 ευρώ για την περίοδο από την 1η Ιανουαρίου έως την 31η Δεκεμβρίου 2011, από το οποίο το ποσό των 850 ευρώ, κατ’ ανώτατο όριο, θα διατεθεί αποκλειστικά στην οργάνωση τεχνικού εργαστηρίου σχετικά με την ψευδοπανώλη των πτηνών.
Άρθρο 3
Για τη φυσαλιδώδη νόσο των χοίρων, η Ένωση χορηγεί χρηματοδοτική ενίσχυση στο «AFRC Institute for Animal Health, Pirbright Laboratory», Pirbright, Ηνωμένο Βασίλειο για την εκτέλεση των λειτουργιών και των καθηκόντων που ορίζονται στο παράρτημα III της οδηγίας 92/119/ΕΟΚ.
Η ενωσιακή χρηματοδοτική ενίσχυση αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που πρόκειται να εκτελεστούν από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 130 000 ευρώ για τη χρονική περίοδο από την 1η Ιανουαρίου έως την 31η Δεκεμβρίου 2011.
Άρθρο 4
Για τις ιχθυονόσους, η Ένωση χορηγεί χρηματοδοτική ενίσχυση στο «Technical University of Denmark, National Veterinary Institute, Department of Poultry, Fish and Fur Animals», Aarhus, Δανία, για την εκτέλεση των λειτουργιών και των καθηκόντων που ορίζονται στο παράρτημα VI της οδηγίας 2006/88/ΕΚ.
Η χρηματοδοτική συνδρομή της Ένωσης αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που προβλέπεται από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 318 000 ευρώ για την περίοδο από την 1η Ιανουαρίου έως την 31η Δεκεμβρίου 2011, από το οποίο το ποσό των 40 000 ευρώ, κατ’ ανώτατο όριο, θα διατεθεί αποκλειστικά στην οργάνωση τεχνικού εργαστηρίου σχετικά με τις ιχθυονόσους.
Άρθρο 5
Για τις νόσους των δίθυρων μαλακίων, η Ένωση χορηγεί χρηματοδοτική ενίσχυση στο IFREMER, La Tremblade, Γαλλία για την εκτέλεση των λειτουργιών και των καθηκόντων που ορίζονται στο παράρτημα VI της οδηγίας 2006/88/ΕΚ.
Η ενωσιακή χρηματοδοτική ενίσχυση αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που πρόκειται να εκτελεστούν από το εν λόγω ίδρυμα για το πρόγραμμα εργασίας και ανέρχεται, κατ’ ανώτατο όριο, στο ποσό των 130 000 ευρώ για τη χρονική περίοδο από την 1η Ιανουαρίου έως την 31η Δεκεμβρίου 2011.
Άρθρο 6
Για τον καταρροϊκό πυρετό, η Ένωση χορηγεί χρηματοδοτική ενίσχυση στο «AFRC Institute for Animal Health, Pirbright Laboratory», Pirbright, Ηνωμένο Βασίλειο για την εκτέλεση των λειτουργιών και των καθηκόντων που ορίζονται στο παράρτημα II μέρος B της οδηγίας 2000/75/ΕΚ.
Η ενωσιακή χρηματοδοτική ενίσχυση αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που πρόκειται να εκτελεστούν από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 300 000 ευρώ για τη χρονική περίοδο από την 1η Ιανουαρίου έως την 31η Δεκεμβρίου 2011.
Άρθρο 7
Για την κλασική πανώλη των χοίρων, η Ένωση χορηγεί χρηματοδοτική συνδρομή στο «Institut für Virologie der Tierärztlichen Hochschule Hannover», Ανόβερο, Γερμανία, για την εκτέλεση των λειτουργιών και καθηκόντων που αναφέρονται στο παράρτημα IV της οδηγίας 2001/89/ΕΚ.
Η χρηματοδοτική συνδρομή της Ένωσης αντιστοιχεί στο ποσοστό του 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που πρόκειται να πραγματοποιηθούν από το εν λόγω ινστιτούτο για το πρόγραμμα εργασίας και ανέρχεται, κατ’ ανώτατο όριο, στο ποσό των 340 000 ευρώ για τη χρονική περίοδο από την 1η Ιανουαρίου έως την 31η Δεκεμβρίου 2011, από το οποίο το ποσό των 49 000 ευρώ, κατ’ ανώτατο όριο, θα διατεθεί αποκλειστικά στην οργάνωση τεχνικού εργαστηρίου σχετικά με την κλασική πανώλη των χοίρων.
Άρθρο 8
Για την αφρικανική πανώλη των χοίρων, η Ένωση χορηγεί χρηματοδοτική ενίσχυση στο «Centro de Investigación en Sanidad Animal», Valdeolmos, Μαδρίτη, Ισπανία για την εκτέλεση των λειτουργιών και των καθηκόντων που ορίζονται στο παράρτημα V της οδηγίας 2002/60/ΕΚ.
Η χρηματοδοτική συνδρομή της Ένωσης αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που προβλέπεται από το εν λόγω ερευνητικό εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 200 000 ευρώ για την περίοδο από την 1η Ιανουαρίου έως την 31η Δεκεμβρίου 2011, από το οποίο το ποσό των 40 000 ευρώ, κατ’ ανώτατο όριο, θα διατεθεί αποκλειστικά στην οργάνωση τεχνικού εργαστηρίου σχετικά με την αφρικανική πανώλη των χοίρων.
Άρθρο 9
Για τον αφθώδη πυρετό, η Ένωση χορηγεί χρηματοδοτική ενίσχυση στο «Institute for Animal Health, Pirbright Laboratory, of the Biotechnology and Biological Sciences Research Council (BBSRC)», Pirbright, Ηνωμένο Βασίλειο, για την εκτέλεση των λειτουργιών και των καθηκόντων που ορίζονται στο παράρτημα XVI της οδηγίας 2003/85/ΕΚ.
Η ενωσιακή χρηματοδοτική ενίσχυση αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που πρόκειται να εκτελεστούν από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 360 000 ευρώ για τη χρονική περίοδο από την 1η Ιανουαρίου έως την 31η Δεκεμβρίου 2011.
Άρθρο 10
Για τη συνεργασία στο θέμα της ομοιομορφίας των μεθόδων δοκιμής και αξιολόγησης των αποτελεσμάτων των βοοειδών αναπαραγωγής καθαρής φυλής, η Ένωση χορηγεί χρηματοδοτική ενίσχυση στο «INTERBULL Centre, Department of Animal Breeding and Genetics, Swedish University of Agricultural Sciences», Uppsala, Σουηδία, για την εκτέλεση των λειτουργιών και των καθηκόντων που ορίζονται στο παράρτημα II της απόφασης 96/463/ΕΚ.
Η ενωσιακή χρηματοδοτική ενίσχυση αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που πρόκειται να εκτελεστούν από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 150 000 ευρώ για τη χρονική περίοδο από την 1η Ιανουαρίου έως την 31η Δεκεμβρίου 2011.
Άρθρο 11
Για τη βρουκέλωση, η Ένωση χορηγεί χρηματοδοτική ενίσχυση στο «AFSSA, Laboratoire d’études et de recherches en pathologie animale et zoonoses», Maisons-Alfort, Γαλλία, για την εκτέλεση των λειτουργιών και των καθηκόντων που ορίζονται στο άρθρο 32 παράγραφος 2 του κανονισμού (ΕΚ) αριθ. 882/2004.
Η χρηματοδοτική συνδρομή της Ένωσης αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που προβλέπεται από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 275 000 ευρώ για την περίοδο από την 1η Ιανουαρίου έως την 31η Δεκεμβρίου 2011, από το οποίο το ποσό των 25 000 ευρώ, κατ’ ανώτατο όριο, θα διατεθεί αποκλειστικά στην οργάνωση τεχνικού εργαστηρίου σχετικά με τη βρουκέλωση.
Άρθρο 12
Για τη γρίπη των πτηνών, η Ένωση χορηγεί χρηματοδοτική ενίσχυση στο «Veterinary Laboratories Agency (VLA), New Haw, Weybridge», Ηνωμένο Βασίλειο, για την εκτέλεση των λειτουργιών και των καθηκόντων που ορίζονται στο παράρτημα VII της οδηγίας 2005/94/ΕΚ.
Η χρηματοδοτική συνδρομή της Ένωσης αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που προβλέπεται από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 385 850 ευρώ για την περίοδο από την 1η Ιανουαρίου έως την 31η Δεκεμβρίου 2011, από το οποίο το ποσό των 850 ευρώ, κατ’ ανώτατο όριο, θα διατεθεί αποκλειστικά στην οργάνωση τεχνικού εργαστηρίου σχετικά με τη γρίπη των πτηνών.
Άρθρο 13
Για τις νόσους των μαλακοστράκων, η Ένωση χορηγεί χρηματοδοτική ενίσχυση στο «Centre for Environment, Fisheries & Aquaculture Science (Cefas), Weymouth Laboratory», Ηνωμένο Βασίλειο για την εκτέλεση των λειτουργιών και των καθηκόντων που ορίζονται στο μέρος I παράρτημα VI της οδηγίας 2006/88/ΕΚ.
Η χρηματοδοτική συνδρομή της Ένωσης αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που προβλέπεται από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 150 000 ευρώ για την περίοδο από την 1η Ιανουαρίου έως την 31η Δεκεμβρίου 2011, από το οποίο το ποσό των 40 000 ευρώ, κατ’ ανώτατο όριο, θα διατεθεί αποκλειστικά στην οργάνωση τεχνικού εργαστηρίου σχετικά με τις νόσους των μαλακοστράκων.
Άρθρο 14
Για τις νόσους των ιπποειδών πλην της πανώλους των ίππων, η Ένωση χορηγεί χρηματοδοτική ενίσχυση στο «AFSSA, Laboratoire d’études et de recherches en pathologie animale et zoonoses/Laboratoire d’études et de recherche en pathologie equine», Γαλλία, για την εκτέλεση των λειτουργιών και των καθηκόντων που ορίζονται στο παράρτημα του κανονισμού (ΕΚ) αριθ. 180/2008.
Η χρηματοδοτική συνδρομή της Ένωσης αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που προβλέπεται από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 540 000 ευρώ για την περίοδο από την 1η Ιανουαρίου έως την 31η Δεκεμβρίου 2011, από το οποίο το ποσό των 40 000 ευρώ, κατ’ ανώτατο όριο, θα διατεθεί αποκλειστικά στην οργάνωση τεχνικού εργαστηρίου σχετικά με τις νόσους των ιπποειδών.
Άρθρο 15
Για τη λύσσα, η Ένωση χορηγεί χρηματοδοτική ενίσχυση στο «ANSES (ex-AFSSA), Laboratoire d’études sur la rage et la pathologie des animaux sauvages, Νανσί, Γαλλία» για την εκτέλεση των λειτουργιών και καθηκόντων που αναφέρονται στο παράρτημα I του κανονισμού (ΕΚ) αριθ. 737/2008.
Η χρηματοδοτική συνδρομή της Ένωσης αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που προβλέπεται από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 275 000 ευρώ για την περίοδο από την 1η Ιανουαρίου έως την 31η Δεκεμβρίου 2011, από το οποίο το ποσό των 25 000 ευρώ, κατ’ ανώτατο όριο, θα διατεθεί αποκλειστικά στην οργάνωση τεχνικού εργαστηρίου σχετικά με τη λύσσα.
Άρθρο 16
Για τη φυματίωση, η Ένωση χορηγεί χρηματοδοτική ενίσχυση στο «Laboratorio de Vigilancia Veterinaria (VISAVET)» της «Facultad de Veterinaria, Universidad Complutense de Madrid», Μαδρίτη, Ισπανία, για την εκτέλεση των λειτουργιών και των καθηκόντων που ορίζονται στο παράρτημα II του κανονισμού (ΕΚ) αριθ. 737/2008.
Η χρηματοδοτική συνδρομή της Ένωσης αντιστοιχεί στο 100 % των επιλέξιμων δαπανών, όπως ορίζεται στον κανονισμό (ΕΚ) αριθ. 1754/2006, που προβλέπεται από το εν λόγω εργαστήριο για το πρόγραμμα εργασίας και ανέρχεται, κατ’ ανώτατο όριο, στο ποσό των 245 000 ευρώ για την περίοδο από την 1η Ιανουαρίου έως την 31η Δεκεμβρίου 2011, από το οποίο το ποσό των 30 000 ευρώ, κατ’ ανώτατο όριο, θα διατεθεί αποκλειστικά στην οργάνωση τεχνικού εργαστηρίου σχετικά με τη φυματίωση.
Άρθρο 17
Η παρούσα απόφαση απευθύνεται στους εξής:
-
Για την πανώλη των ίππων: Laboratorio Central de Sanidad Animal, Ministerio de Agricultura, PESCA y Alimentación, Ctra. De Algete km. 8, Valdeolmos, 28110, Algete (Μαδρίτη), Ισπανία,
-
Για την ψευδοπανώλη των πτηνών: Veterinary Laboratories Agency Weybridge, New Haw, Addelstone Surrey KT15 3NB Ηνωμένο Βασίλειο,
-
Για τη φυσαλλιδώδη νόσο των χοίρων: AFRC Institute for Animal Health, Pirbright Laboratory, Pirbright, Woking, Surrey GU24 ONF, Ηνωμένο Βασίλειο,
-
Για τις ιχθυονόσους: Technical University of Denmark, National Veterinary Institute, Department of Poultry, Fish and Fur Animals, Hangøvej 2, 8200-Århus Δανία,
-
Για τις νόσους των δίθυρων μαλακίων: IFREMER, B.P. 133 17390 La Tremblade, Γαλλία,
-
Για τον καταρροϊκό πυρετό του προβάτου: AFRC Institute for Animal Health, Pirbright Laboratory, Pirbright, Woking, Surrey GU24 ONF, Ηνωμένο Βασίλειο,
-
Για την κλασική πανώλη των χοίρων: Institut für Virologie der Tierärztlichen Hochschule, Bischofscholer Damm 15, 3000, Ανόβερο, Γερμανία,
-
Για την αφρικανική πανώλη των χοίρων: Centro de Investigación en Sanidad Animal, Ctra. De Algete a El Casar, Valdeolmos 28130, Μαδρίτη, Ισπανία,
-
Για τον αφθώδη πυρετό: AFRC Institute for Animal Health, Pirbright Laboratory, Pirbright, Woking, Surrey GU24 ONF, Ηνωμένο Βασίλειο,
-
INTERBULL Centre, Department of Animal Breeding and Genetics, Swedish University of Agricultural Sciences, Box: 7023· S-750 07 Uppsala Σουηδία,
-
Για τη βρουκέλωση: ANSES, Laboratoire d’études et de recherches en pathologie animale et zoonoses, 23 avenue du Général de Gaulle 94 706 Maisons-Alfort, Cedex Γαλλία,
-
Για τη γρίπη των πτηνών: Veterinary Laboratories Agency Weybridge, New Haw, Addelstone Surrey KT15 3NB Ηνωμένο Βασίλειο,
-
Για τις νόσους των μαλακοστράκων: Centre for Environment, Fisheries & Aquaculture Science (Cefas), Weymouth Laboratory, The Nothe, Barrack Road, Weymouth, Dorset DT4 8UB, Ηνωμένο Βασίλειο,
-
Για τις νόσους των ιπποειδών: ANSES, Laboratoire d’études et de recherches en pathologie animale et zoonoses, 23 avenue du Général de Gaulle 94 706 Maisons-Alfort, Cedex Γαλλία,
-
Για τη λύσσα: ANSES, Laboratoire d’études sur la rage et la pathologie des animaux sauvages, site de Nancy, Domaine de Pixérécourt, BP 9, 54220 Malzéville, Γαλλία,
-
Για τη φυματίωση: VISAVET - Laboratorio de vigilancia veterinaria, Facultad de Veterinaria, Universidad Complutense de Madrid, Avda. Puerta de Hierro, s/n. Ciudad Universitaria, 28040 Μαδρίτη, Ισπανία.
Βρυξέλλες, 1 Δεκεμβρίου 2010.

Labels: 19
5
7
6
18